Man in hof vir Jasmin Pretorius se moordJasmin Pretorius ŉ 23-jarige man sal na verwagting Maandag in die Brakpan-landdroshof verskyn in verband met die moord op die vierjarige Jasmin Pretorius wat Saterdag verdwyn het. EWN berig Jasmin se pa het haar Vrydagaand opgelaai sodat sy die naweek saam met hom kon spandeer. Sy het egter deur die loop van die aand verdwyn en polisiebeamptes het haar Saterdagaand onder ŉ bed in die huis opgespoor. Sy is glo verkrag en vermoor. EWN berig verder dat die polisie moontlik nog persone in verband met die moord in hegtenis gaan neem, maar die polisie wou dit nie aan Maroela Media bevestig nie. “Dit is ŉ baie sensitiewe saak,” het die polisie Maandag aan Maroela Media gesê. Lulu Xingwana, minister van vroue, kinders en persone met gestremdhede, het intussen haar skok uitgespreek oor die voorval. Motalatale Modiba, haar woordvoerder, het gesê die verdagte se borgtogaansoek moet teengestaan word en hy moet die ergste vonnis moontlik opgelê word indien hy skuldig bevind word. Lees ook: Jasmin Pretorius: Inwoners betuig meegevoel Vermiste vierjarige dood gevind